Gejala COVID-19

Gejala COVID-19 berpelbagai, bermula dari gejala ringan hingga berat. Gejala yang umum diketahui termasuk sakit kepala, kehilangan deria hidu dan rasa, hidung tersumbat yang disertai kesejukan, batuk, sakit otot, sakit kerongkong, demam, cirit-birit, dan sesak nafas. Meskipun demikian, pesakit yang dijangkiti mungkin sahaja mendapat gejala yang berbeza.

Terdapat tiga kumpulan gejala yang telah dikenal pasti. Kumpulan gejala pertama termasuk gejala-gejala pernafasan, seperti batuk, kahak, sesak nafas, dan demam. Kumpulan gejala kedua termasuk gejala-gejala muskuloskeletal, seperti sakit pada otot dan sendi, sakit kepala, dan kelelahan. Kumpulan gejala ketiga termasuk gejala-gejala pencernaan, seperti sakit pada bahagian perut, muntah, dan cirit-birit. Pada orang-orang yang sebelumnya tidak mengalami gejala, kehilangan deria hidu dan rasa boleh menjadi gejala pertama penyakit COVID-19.

Kebanyakan pesakit (81%) mengalami gejala ringan hingga sedang (seperti pneumonia ringan), sementara 14% lain mendapati gejala berat (seperti dispnea dan hipoksia) dan 5% selebihnya mendapati gejala kritikal (seperti kegagalan sistem pernafasan, kejutan, dan ketidakfungsian organ). Sekurang-kurang sepertiga pesakit yang dijangkiti virus ini tidak menunjukkan gejala dalam selang waktu tertentu, atau disebut asimtomatik. Pesakit asimtomatik seperti ini memiliki kemungkinan untuk tidak menjalani ujian COVID-19, tetapi tetap dapat menyebarkan virus. Beberapa pesakit COVID-19 juga baru menunjukkan gejala setelah selang waktu tertentu, atau disebut "presimtomatik".

Sama seperti jangkitan pada umumnya, terdapat tempoh inkubasi antara terpaparnya pesakit dengan virus hingga munculnya gejala. Median dari tempoh inkubasi ini antara empat hingga lima hari. Sebahagian besar pesakit bergejala mulai mengalami gejala antara dua hingga tujuh hari setelah virus kelihatan dan hampir semuanya pernah mengalami setidaknya satu gejala dalam selang waktu 11,5 hari.

Kebanyakan pesakit dapat sembuh dari fasa akut penyakit. Meskipun demikian, beberapa pesakit lain tetap mengalami yang berpelbagai hingga beberapa bulan setelah sembuh, atau disebut long COVID. Penelitian lebih lanjut masih diperlukan untuk mengetahui efek jangka panjang dari penyakit ini.

Rujukan

Pandemik COVID-19
COVID-19